kardosdrur/scandi-wiki huggingface dataset:
Episoder af Switched at Birth

Switched at Birth er en amerikansk tv-drama-serie, der havde premiere på ABC Family den 6. juni 2011.

Serieoversigt

Afsnit

Sæson 1 (2011-12)

Sæson 2 (2013)

Referencer 

Switched at Birth
Fernando Botero

Fernando Botero Angulo (født 19. april 1932 i Medellín, død 15. september 2023) var billedhugger, skulptør og maler fra Colombia. Botero er født i Medellín, Colombia og hans stil er opkaldt efter ham selv og kaldes "Boterismo". Han er berømt for sine store, svulmende og overdimensionerende statuer og malerier af fede kvinder og mænd. Disse kan være udtryk for humor, men også udtrykke en kritisk holdning til politik alt efter værket. Han anses som den mest anerkendte og citerede kunstner fra latinamerika og hans værker kan ses på meget kendte steder så som Park Avenue in New York City og Champs-Élysées i Paris. 

Plaza Botero i centrum af Medellín er opkaldt efter Botero. På pladsen står 23 skulpturer skabt og doneret af Botero.

Den første større udstilling af Boteros værker i Danmark var i 2002 på Kunstmuseet Arken.

Referencer

Eksterne henvisninger 

Personer fra Colombia
Kunstmalere
Billedhuggere
Personer fra Medellín
Edsbacka krog

Edsbacka krog er en restaurant på bredden af Edsviken i Sollentuna, Sverige, lige nord for Stockholm. Den lukkede i februar 2010, hvor den var den ene af to svenske restauranter med to stjerner i Michelinguiden.

Restautanten blev grundlagt i 1626 af Henrik Olofsson som fik tilladelse af Kong Gustav 2. Adolf til at opførte en kro i Edsbacka, ved vejen der går fra Stockholm til Uppsala. Denne kro lukkede i 1872 og bygningen stod ubeboet i mange år. Efter at have lokaliseret den som den ældste eksisterende kro i Sverige renoverede kokken Christer Lingström bygningen, og den blev åbnet i 1983. I 1985 vandt han den svenske pris "Årets ok", og i 1992 modtog restauranten sin første michelinstjerne. I 2000 modtog den sin anden michelinstjerne, som den første i Sverige. Frem til 2009 var dette den eneste restaurant i Sverige med to stjerner, hvor Frantzén også fik sin anden stjerne. Den 1. november 2008 stoppede Lingström på Edsbacka krog, og hans ejerskab blev overtaget af den daværende køkkenchef Fredrik Pettersson.

I november 2009 annoncerede Lingström at restauranten ville lukke d. 27. februar 2010, mens Edsbacka Bistro, der ligger på den anden side af vejen, ville fortsætte.

Kokken Björn Frantzén og konditoren Daniel Lindeberg, der begge har arbejdet på Edsbacka krog, åbnede i Frantzén/Lindeberg i Stockholm, der siden har modtaget to michelinstjerner.

Referencer 

Svenske restauranter med Michelin-stjerne
Bygninger, konstruktioner og anlæg i Stockholm
Etableret i 1983
Ophørt i 2010
Harwichgade

Harwichgade er en gade i Århusgadekvarteret i Nordhavnen i København, der ligger mellem Helsinkigade og Fortkaj. Gaden er opkaldt efter den engelske havneby Harwich.

Historie og bebyggelse 
Gaden ligger ligesom resten af Århusgadekvarteret i et område, der indtil 2014 var en del af Københavns Frihavn med begrænset adgang for offentligheden. I denne del af området mellem Lüdersvej, nu Helsinkigade, og Fortkaj lå der en større lagerbygning, der imidlertid efterfølgende blev revet ned. Derimod var der ingen egentlige veje på tværs her.

I forbindelse med kvarteret ophør som frihavn blev det imidlertid besluttet at omdanne det til en ny bydel med boliger og erhverv. Det medførte blandt andet anlæg af flere nye gader, heriblandt fire i denne del af området med nye erhvervsbygninger og karreer imellem. Københavns Kommunes Vejnavnenævnet ønskede at følge traditionen med at give gadenavne efter et bestemt tema, i dette tilfælde internationale havnebyer, hvilket for de fire gader her ville resultere i navnene Harwichgade, Calaisgade, Dover Passage og Dunkerquegade. Indstillingen blev godkendt på Teknik- og Miljøudvalgets møde 21 januar 2014 med virkning fra 1. marts 2014, hvor de nye gadenavne trådte i kraft. I praksis eksisterede gaderne dog knap nok i virkeligheden på det tidspunkt, men der blev efterfølgende sat gang i arbejdet med dem.

De to sider er Harwichgade er ubebyggede, idet en mindre lagerbygning på den vestlige side blev revet ned i 2015. Det er imidlertid meningen, at der skal opføres boliger til begge sider.

Eksterne henvisninger 

 Navngivning af veje og pladser i Nordhavnens første etape , Teknik- og Miljøudvalgets møde 21. januar 2014, Københavns Kommune.
 Interaktivt kort over Århusgadekvarteret , Nordhavn.

Noter 

Gader i Nordhavnen
Calaisgade

Calaisgade er en gade i Århusgadekvarteret i Nordhavnen i København, der ligger mellem Helsinkigade og Fortkaj. Gaden er opkaldt efter den franske havneby Calais.

Historie og bebyggelse 
Gaden ligger ligesom resten af Århusgadekvarteret i et område, der indtil 2014 var en del af Københavns Frihavn med begrænset adgang for offentligheden. I denne del af området mellem Lüdersvej, nu Helsinkigade, og Fortkaj lå der en større lagerbygning, der imidlertid efterfølgende blev revet ned. Derimod var der ingen egentlige veje på tværs her.

I forbindelse med kvarteret ophør som frihavn var det imidlertid blevet besluttet at omdanne det til en ny bydel med boliger og erhverv. Det medførte blandt andet anlæg af flere nye gader, heriblandt fire i denne del af området med nye erhvervsbygninger og karreer imellem. Københavns Kommunes Vejnavnenævnet ønskede at følge traditionen med at give gadenavne efter et bestemt tema, i dette tilfælde internationale havnebyer, hvilket for de fire gader her ville resultere i navnene Harwichgade, Calaisgade, Dover Passage og Dunkerquegade. Indstillingen blev godkendt på Teknik- og Miljøudvalgets møde 21 januar 2014 med virkning fra 1. marts 2014, hvor de nye gadenavne trådte i kraft. I praksis eksisterede gaderne dog knap nok i virkeligheden på det tidspunkt, men der blev efterfølgende sat gang i arbejdet med dem.

På den østlige side af gaden opførtes boligbyggeriet Fortkaj af Kronløbsøen Projekt P/S efter tegninger af Vilhelm Lauritzen Arkitekter, COBE, Rambøll og STED i 2019-2022 i sammenhæng med anlæggelsen af den kunstige Kronløbsøen udfor gaden Fortkaj. Den vestlige side af gaden er stadig ubebygget pr. februar 2022, men på sigt vil der også boliger der.

Eksterne henvisninger 

 Navngivning af veje og pladser i Nordhavnens første etape , Teknik- og Miljøudvalgets møde 21. januar 2014, Københavns Kommune.
 Interaktivt kort over Århusgadekvarteret , Nordhavn.

Noter 

Gader i Nordhavnen
Dover Passage

Dover Passage er en gade i Århusgadekvarteret i Nordhavnen i København, der ligger mellem Helsinkigade og Fortkaj. Gaden er opkaldt efter den engelske havneby Dover.

Historie og bebyggelse 
Gaden ligger ligesom resten af Århusgadekvarteret i et område, der indtil 2014 var en del af Københavns Frihavn med begrænset adgang for offentligheden. I denne del af området mellem Lüdersvej, nu Helsinkigade, og Fortkaj lå der en større lagerbygning, der imidlertid efterfølgende blev revet ned. Derimod var der ingen egentlige veje på tværs her.

I forbindelse med kvarteret ophør som frihavn blev det imidlertid besluttet at omdanne det til en ny bydel med boliger og erhverv. Det medførte blandt andet anlæg af flere nye gader, heriblandt fire i denne del af området med nye erhvervsbygninger og karreer imellem. Københavns Kommunes Vejnavnenævnet ønskede at følge traditionen med at give gadenavne efter et bestemt tema, i dette tilfælde internationale havnebyer, hvilket for de fire gader her ville resultere i navnene Harwichgade, Calaisgade, Dover Passage og Dunkerquegade. Indstillingen blev godkendt på Teknik- og Miljøudvalgets møde 21 januar 2014 med virkning fra 1. marts 2014, hvor de nye gadenavne trådte i kraft. I praksis eksisterede gaderne dog knap nok i virkeligheden på det tidspunkt, men der blev efterfølgende sat gang i arbejdet med dem.

På den østlige side af Dover Passage opførte RHB Development karreen Kronløbshuset efter tegninger af Mangor & Nagel Arkitektfirma i 2014-2016. Karreens facade er i mursten, der sammen med de andre byggematerialer giver bygningen et cortenstål udseende passende til bevaringsværdige bygninger i nabolaget. På den vestlige side af gaden opførtes boligbyggeriet Fortkaj af Kronløbsøen Projekt P/S efter tegninger af Vilhelm Lauritzen Arkitekter, COBE, Rambøll og STED i 2019-2022. Byggeriet skete i sammenhæng med anlæggelsen af den kunstige Kronløbsøen, der ligger i Kronløbsbassinet udfor gaden Fortkaj.

Eksterne henvisninger 

 Navngivning af veje og pladser i Nordhavnens første etape , Teknik- og Miljøudvalgets møde 21. januar 2014, Københavns Kommune.
 Interaktivt kort over Århusgadekvarteret , Nordhavn.

Noter 

Gader i Nordhavnen
Dunkerquegade

Dunkerquegade er en gade i Århusgadekvarteret i Nordhavnen i København, der ligger mellem Helsinkigade og Fortkaj. Gaden er opkaldt efter den franske havneby Dunkerque.

Historie og bebyggelse 
Gaden ligger ligesom resten af Århusgadekvarteret i et område, der indtil 2014 var en del af Københavns Frihavn med begrænset adgang for offentligheden. I denne del af området mellem Lüdersvej, nu Helsinkigade, og Fortkaj lå der en større lagerbygning, der imidlertid efterfølgende blev revet ned. Derimod var der ingen egentlige veje på tværs her.

I forbindelse med kvarteret ophør som frihavn var det imidlertid blevet besluttet at omdanne det til en ny bydel med boliger og erhverv. Det medførte blandt andet anlæg af flere nye gader, heriblandt fire i denne del af området med nye erhvervsbygninger og karreer imellem. Københavns Kommunes Vejnavnenævnet ønskede at følge traditionen med at give gadenavne efter et bestemt tema, i dette tilfælde internationale havnebyer, hvilket for de fire gader her ville resultere i navnene Harwichgade, Calaisgade, Dover Passage og Dunkerquegade. Indstillingen blev godkendt på Teknik- og Miljøudvalgets møde 21 januar 2014 med virkning fra 1. marts 2014, hvor de nye gadenavne trådte i kraft. I praksis eksisterede gaderne dog knap nok i virkeligheden på det tidspunkt, men der blev efterfølgende sat gang i arbejdet med dem.

På den vestlige side af Dunkerquegade opførte RHB Development karreen Kronløbshuset efter tegninger af Mangor & Nagel Arkitektfirma i 2014-2016. Karreens facade er i mursten, der sammen med de andre byggematerialer giver bygningen et cortenstål udseende passende til bevaringsværdige bygninger i nabolaget. På den østlige side af gaden opførtes kollegieboligerne Umeus Nordhavn efter tegninger af Henning Larsen Architects i 2019-2021.

I 2020-2023 er det planen, at den kunstige Kronløbsøen skal anlægges i Kronløbsbassinet udfor de nye bygninger. Øen kommer til at rumme boliger og et underjordisk parkeringsanlæg, der bliver forbundet med omverdenen med en bro til Fortkaj i forlængelse af Dunkerquegade.

Eksterne henvisninger 

 Navngivning af veje og pladser i Nordhavnens første etape , Teknik- og Miljøudvalgets møde 21. januar 2014, Københavns Kommune.
 Interaktivt kort over Århusgadekvarteret , Nordhavn.

Noter 

Gader i Nordhavnen
Petermann Island

Petermann Island er en lille ø på vestkysten af den antarktiske halvø, beliggende lige dys for Booth Island og Lemaire Channel i Wilhelm Archipelago. Petermann Island er en to kilometer lang, lav afrundet ø som er hjemsted for verdens sydligste koloni af æselpingviner. Der er også en stor forekomst af adeliepingviner.

Øen blev opdaget af en tysk ekspedition i 1873–74 som opkaldte den efter geografen August Petermann. Den franske antarktisekspedition 1908–10 under ledelse af Jean-Baptiste Charcot benyttede en lille vig på sydøstsiden af øen som vinterhavn for sit ekspeditionsskip Pourquoi-Pas?. Vigen blev navngivet Port Circumcision fordi den blev opdaget 1. januar 1909 (Jesu omskæringsdag).

Rester af hytterne, der blev bygget af ekspeditionen er ikke længere synlige, men en stenvarde opført på Megalestris Hill står fortsat med en kopi af en blypladen med mandskabslisten. Varden er opført på listen over historiske steder og kulturminder i Antarktis og er beskyttet af bestemmelserne som er givet i Antarktistraktaten.

På øen findes også rester af en nødhytte bygget af Argentina i 1955 og et kors til minde om tre medlemmer af British Antarctic Survey som omkom i 1982 under et forsøg på at krydse havisen fra Faraday Station til Petermann Island.

Galleri

Referencer

Eksterne henvisninger 

Øer i Antarktis
Det Sydlige Ishav
89th Airlift Wing

89th Airlift Wing er en wing under United States Air Force. Den har base på Joint Base Andrews i staten Maryland, og har omkring 1.000 ansatte. Wingen udfører Special Air Mission (SAM) flyvninger, luftkommunikation og logistik for USA's præsident, vicepræsidenten, regeringsmedlemmer, militærer ledere, og andre højtstående myndighedspersoner fra USA.

Eskadriller 
 89th Operations Group (89 OG)
 1st Airlift Squadron - C-32, C-40
 99th Airlift Squadron - C-20, C-37

 89th Maintenance Group (89 MXG)

 89th Airlift Support Group (89 ASG)
 89th Aerial Port Squadron (89 APS)
 89th Communications Squadron (89 CS)

 Presidential Airlift Group (PAG) - VC-25 (Air Force One)

Flytyper 
I januar 2016 rådede 89th Airlift Wings eskadriller over følgende flytyper:

Eksterne henvisninger 
 Officiel hjemmeside 

Militære enheder fra USA
Etableret i 1949
United States Air Force
Air Force Two

Air Force Two er flyvekontroltjenestens officielle kaldesignal på  United States Air Forces fly, der befordrer USA's vicepræsident.

Det er oftest et Boeing C-32-fly, en variant af 757, som benytter kaldesignalet. Andre flymodeller fra 89th Airlift Wing har også været benyttet som Air Force Two, ligesom VC-25-flyet der bliver benyttet af præsidenten som Air Force One, har været brugt af vicepræsidenten som Air Force Two.

Se også 
 Air Force One

Referencer

Eksterne henvisninger 

United States Air Force
Kaldesignaler
Militærfly fra USA
Natalie Cole

Natalie Maria Cole (født 6. februar 1950 og død 31. december 2015) var en amerikansk sangerinde, sangskriver og skuespiller. Hun var datter af Nat King Cole og fik succes i midten af 1970'erne med R&B-hits som "This Will Be", "Inseparable" og "Our Love". Efter en karrieremæssig nedtur pga. stofmisbrug fik Cole comeback som popkunstner med albummet Everlasting (1987) og coveret af Bruce Springsteens "Pink Cadillac". I 1990'erne genindspillede hun farens klassikere på albummet Unforgettable... with Love, der blev hendes største kommercielle succes med over syv millioner solgte eksemplarer i USA og adskillige Grammy'er. Natalie Cole har solgt over 30 millioner eksemplarer på verdensplan.

Kilder

Jazzvokalister fra USA
Sangere fra USA
Boeing C-40 Clipper

Boeing C-40 Clipper er det amerikanske militærs designation på det civile fly Boeing 737-700C. Flyet bliver brugt af United States Air Force og United States Army som VIP-fly og militært transportfly. Det er udviklet i tre forskellige varianter.

Varianter

C-40A Clipper 
United States Navys version af Boeing 737-700 for fragt og passagertransport med høj prioritet. I alt bygget 14 eksemplarer.

C-40B 
United States Air Force version af Boeing 737-700 (Boeing Business Jet) modificeret som et VIP-fly for regeringsmedlemmer og højt placerede militærer personer. I alt bygget fire eksemplarer.

C-40C 
United States Air Force version af Boeing 737-700 (Boeing Business Jet), modificeret som støtte- og transportfly. I alt bygget seks eksemplarer.

Eksterne henvisninger 

 C-40 Clipper på Boeings hjemmeside 

C-040 Clipper
C-040 Clipper
C-040 Clipper
2-motors jetfly
White House Transportation Agency

White House Transportation Agency (WHTA) leverer alle former for transport af motorkøretøjer for Det Hvide Hus i Washington D.C., bestilt af White House Military Office.

Personalet står til rådighed døgnet rundt for alt transport på landjorden af USA's præsident, dennes familie og gæster, ligesom højt placeret personale fra Det Hvide Hus også bliver transporteret af WHTA. Ansatte ved WHTA kører alle former for skudsikre biler, kortegekørsel m.v., ligesom de også forbereder Air Force One til afgang. 

Alt personale ved WHTA er underofficerer ved United States Army.

Eksterne henvisninger 
 NCOs keep government leaders moving around D.C. på army.mil

Det Hvide Hus
United States Army
White House Military Office

White House Military Office (WHMO) er en enhed under USA's præsidents Executive Office der giver militær støtte til Det Hvide Hus' funktioner, herunder madservice, transport af præsidenten, medicinsk støtte og akutmedicinske tjenester.

Enheder 
WHMO har flere enheder under sin delvise kommando.

 White House Communications Agency
 89th Airlift Wing
 White House Medical Unit
 Camp David
 Marine Helicopter Squadron One
 Presidential Food Service
 White House Transportation Agency
 White House Social Aides

Eksterne henvisninger 
 Det Hvide Hus' officielle hjemmeside 
 Presidential Service Association

Det Hvide Hus
Militære enheder fra USA
Etableret i 1957
Christian Bassogog

Christian Mougang Bassogog (født 18. oktober 1995) er en camerounsk fodboldspiller, der spiller for Henan Jianye F.C og for Camerouns landshold.

Karriere

Rainbow FC 
Han startede sin karriere i Rainbow FC i den næstbedste række.

Wilmington Hammerheads 
Den 29. april 2015 skiftede Christian Bassogog til Wilmington Hammerheads, der spiller i United Soccer League. Bassogog spillede 16 kampe for klubben med to assister til følge før han skiftede til AaB.

AaB 
Den 28. august 2015 blev det offentliggjort, at Christian Bassogog havde skrevet under på en fireårig kontrakt med AaB. Christian Bassogog fik sin debut for AaB den 29. september 2015 i DBU Pokalens 3. runde, da han blev skiftet ind i det 62. minut i stedet for Nicolaj Thomsen i 0-4-sejren over Lystrup IF.

Den 29. februar 2016 havde Christian Bassogog sin debut i Superligagen, da han blev skiftet ind i det 77. minut, i stedet for Lukas Spalvis, i en 1-1-kamp mod FC Midtjylland.

Henan Jianye F.C. 
Den 15. februar 2017 blev det offentliggjort af AaB, at klubben lå i forhandlinger med en unavngiven udenlandsk klub om et salg af Bassogog, og fire dage var han solgt til den kinesiske Henan Jianye F.C.. Prisen var ifølge bold.dks oplysninger 45 millioner kroner. Han skrev under på en treårig aftale.

International karriere 
Bassogog havde en fremtrædende rolle i det camerounske landsholds succes under Africa Cup of Nations 2017, som Cameroun vandt, og hvor han blev kåret som turneringens spiller.

Referencer

Eksterne henvisninger 

Fodboldspillere fra Cameroun
Angribere (fodbold)
Fodboldspillere fra AaB
Fodboldspillere fra Henan Jianye F.C.
Deltagere ved verdensmesterskabet i fodbold 2022
Coast Guard One

Coast Guard One er flyvekontroltjenestens officielle kaldesignal på  United States Coast Guards fly, der befordrer USA's præsident. Ved udgangen af 2015 var kaldesignalet aldrig blevet benyttet.

Når vicepræsidenten er ombord er kaldesignalet Coast Guard Two. Dette er blevet benyttet én gang, da Joe Biden som vicepræsident den 29. september 2009 overfløj oversvømmede områder ved Atlanta i en Sikorsky MH-60 Jayhawk helikopter.

Se også 
 Air Force One

Referencer 

United States Coast Guard
Kaldesignaler
Militærfly fra USA
Wapusk National Park

Wapusk National Park er  Canada's 37. nationalpark, oprettet i 1996. Den ligger 45 kilometer syd for byen Churchill i den nordøstlige del af provinsen Manitoba i Canada, ved bredden af  Hudson Bay.  Parken blev oprettet i 1996 og omfatter et areal på 11.475 kvadratkilometer. Særligt kendt er parken for den rige forekomst af isbjørne, og wapusk betyder på creesproget "hvid bjørn". Det er et af de vildeste og mest afsidesliggende  canadiske landskaber.

Der findes talrige fuglearter i  Wapusk National Park og den er formentlig yngleområde for kortnæbbet sneppeklire. Wapusk National Park er et vigtigt opfostringsområde for  isbjørn (Ursus maritimus).

I en rapport fra 2010 dokumenterede biologer  fra American Museum of Natural History og City University of New York, at de  temperamentsfulde grizzlybjørne vandrer ind i isbjørnenes territorier. Forskerne havde syv  iagttagelser af grizzlybjørne i Wapusk National Park syd for  Churchill, mellem 2003 og 2008.

Historie 
Området hvor Wapusk  National Park ligger er en del af det lavland som omgiver Hudson Bay. Dette er et geologisk ungt landskab, skabt igennem den landhævning som er foregået og fortsat foregår i området siden den seneste indlandsis smeltede bort for cirka 9.000 år siden. Sporene efter ældre kystlinjer kan ses op til 100 kilometer inde i landet. De tidligste beviser for menneskelig bosættelse i området går tilbage til for omtrent 3.000 år siden. Arkæologiske undersøgelser tyder på at flertallet af de første bosættelser lå i parkens nordlige ende og var associeret med kystlinjen, og var sporadiske og sæsonprægede.

De første europæere kom til Wapusk i året 1610, efter opdagelsesrejsende Henry Hudsons landgang i Hudson Bay. I området boede da cree, dene og inuiter . Kontakterne mellem den indfødte befolkning og europæerne var i første omgang kun sporadiske, men kom senere til at blive stadig mere kontinuerlige. Historisk præges området efter europæernes ankomst af pelshandlen, særligt efter byggeriet af York Fort (senere kaldet York Factory) i 1684. 1717 etablerede også Hudson's Bay Company en handelsstation ved Churchill River.

Eksterne kilder/henvisninger 

Officielt websted

Nationalparker i Canada
Manitoba
Etableret i 1996
Adam Driver

Adam Douglas Driver (født 19. november 1983) er en amerikansk skuespiller.

Driver fik sit gennembrud i tv-serien Girls. Han har også medvirket i en række kendte film, som Star Wars, hvor han spillede en af hovedrollerne,J. Edgar (2011), Lincoln (2012), Frances Ha (2012), Inside Llewyn Davis (2013), The F Word (2013) og This Is Where I Leave You (2014).

I 2015 spillede han Kylo Ren, en af hovedrollerne i storfilmen Star Wars: The Force Awakens. Driver spiller den altdominerende hovedrolle i Jim Jarmusch' Paterson fra 2016, . Han har en stor birolle i Martin Scorseses film Silence (2016).

Filmografi

Film

TV

Teater

Eksterne henvisninger 
 

Skuespillere fra Californien
Personer fra San Diego
Skuespillere i Star Wars
Daisy Ridley

Daisy Jazz Isobel Ridley (født 10. april 1992) er en engelsk skuespiller. Hun spiller skrothandleren Rey i filmene Star Wars: The Force Awakens (2015), Star Wars: The Last Jedi (2017) og Star Wars: The Rise Of Skywalker (2019)

Filmografi

Film

Fjernsyn

Kortfilm

Eksterne henvisninger 
 

Skuespillere fra England
Skuespillere fra Storbritannien
Personer fra London
Skuespillere i Star Wars
Ascheberg (Holsten)

Ascheberg er en by i det nordlige Tyskland, beliggende sydøst for Kiel under Kreis Plön i delstaten Slesvig-Holsten.

Geografi 
Ascheberg ligger på den nordvestlige bred af delstatens største sø, Großer Plöner See i Naturpark Holsteinische Schweiz. Lidt syd for byen ligger, på en halvø i søen, slottet og herregården Ascheberg.

Historie 
Søbredden af den store Plöner See blev brugt af jægere, samlere og fiskere i jægerstenalderen (ca. 10.000-4.300 f.Kr.).

Siden den yngre stenalder (ca. 4.300-2.300 f.Kr.) over bronzealderen (ca. 2.300-550 f.Kr.) ind i jernalderen (ca. 550 f.Kr.-400 e.Kr.) boede mere eller mindre kontinuerligt landbrugere i området.

Området omkring Plöner See var fra det 8. til det 12. århundrede e.Kr. slavisk bosættelsesområde.

Ascheberg nævnes først i 1190 som Askeberghe (Eschenberg). Navnet refererede oprindeligt kun til godset og blev efterhånden overført til bebyggelsen.

Fra det 13. århundrede lå der en herregård, som blev opkøbt af familien Rantzau omkring midten af det 15. århundrede. I 1739 blev Hans Graf zu Rantzau, der boede i Schloss Ascheberg, den første godsejer i Holsten til at tage tiltag for landboreformer. Greven opdelte ejendommens marker, overdrog landet til bønderne og opkrævede afgifter af dem. På dette tidspunkt blev en større ombygnng af komplekset planlagt i barokstil, men planerne blev ikke implementeret. I det 19. århundrede overgik slottet til gev Brockdorff-Ahlefelds familie. Det nuværende Ascheberg Slot er en simpel klassicistisk bygning fra det 19. århundrede og bruges i dag som et kristent ungdoms fritids- og fritidscenter.

I 1846 opførtes Ascheberg station i tilknytningen til den nye jernbane.

Eksterne kilder/henvisninger 

 Byens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Plön